
Úvod. V zmysle zákona č.213/1997 Z.z. o neziskových organizáciách poskytujúcich všeobecne prospešné služby v znení neskorších predpisov a v súlade so zákonom č.448/2008 Z.z. o sociálnych službách  vypracovalo Centrum sociálnej starostlivosti Podhorie, n.o. výročnú správu o svojej činnosti a hospodárení za rok 2025.
Podľa § 67a zákona č.448/2008 Z.z. je neverejný poskytovateľ sociálnej služby povinný vypracovať a uložiť výročnú správu do verejnej časti registra účtovných závierok za predchádzajúci kalendárny rok do 15. júla nasledujúceho roka. 

Rok 2025 v Centre sociálnej starostlivosti Podhorie, n.o.

Rok 2025 bol pre Centrum sociálnej starostlivosti Podhorie, n.o. obdobím stabilizácie a postupného zefektívňovania vnútorných procesov po zmene vedenia zariadenia ku koncu roka 2024. Hlavným cieľom organizácie bolo zabezpečenie plynulého poskytovania sociálnych služieb, zachovanie kvality starostlivosti o prijímateľov sociálnych služieb a stabilizácia personálneho obsadenia. 
V priebehu roka sa dôraz kládol najmä na každodenné zabezpečenie komplexnej starostlivosti o prijímateľov sociálnych služieb, udržiavanie individuálneho prístupu a podporu ich fyzickej a psychickej pohody. Súčasťou činnosti bola aj postupná optimalizácia vnútorných procesov, organizácia práce a prehlbovanie spolupráce jednotlivých úsekov zariadenia. 

Rok 2025 možno charakterizovať ako obdobie konsolidácie, v ktorom sa organizácia sústredila na stabilitu poskytovaných služieb, budovanie pracovných návykov nového riadenia a prípravu podmienok pre ďalší rozvoj v nasledujúcich rokoch. 
1. Profil Centra sociálnej starostlivosti Podhorie, n. o. Krásna Ves, 
prehľad a vývoj činností vo vzťahu k účelu založenia
Vznik neziskovej organizácie bol schválený dňa 15.7. 2003, so sídlom v Krásnej Vsi č. 95, 956 53. 
Základné údaje:
Názov 

: Centrum sociálnej starostlivosti Podhorie, n. o.
Sídlo 

: 956 53  Krásna Ves č. 95
Zastúpená
: Mgr. Martinou Pavlisovou – riaditeľkou n.o.
IČO

: 36119512
Banka

: Prima banka Slovensko, a.s., regionálna pobočka Trenčín
Číslo účtu
: 0666762001/5600
IBAN: 
Druh všeobecne prospešných služieb s uvedením vzťahu k účelu založenia neziskovej organizácie :
Všeobecne prospešné služby boli zamerané na starostlivosť o starých občanov formou:
Prevádzky v polyfunkčnom objekte:
a) oblasť sociálna a zdravotná:
Poskytovanie sociálnych služieb v zariadení pre fyzické osoby, ktoré sú odkázané na pomoc inej fyzickej osoby a pre fyzické osoby, ktoré dovŕšili dôchodkový vek.
· denná a nočná opatrovateľská starostlivosť pre starých ľudí, vrátane imobilných bez rodinného zázemia,
· ubytovanie, denná a nočná starostlivosť pre starých ľudí s rodinným zázemím, ktorí z dôvodu zhoršenia zdravotného stavu sú odkázaní na trvalú starostlivosť,
· pravidelná lekárska starostlivosť odborným lekárom,
· rehabilitačné a rekondičné procedúry pre zlepšenie zdravotného a psychického stavu.
b) oblasť duchovná a kultúrna:
· duchovná opatera v spolupráci s cirkvami, televízne a audiovizuálne programy,
· kultúrne podujatia školskej mládeže a umeleckých súborov,
· spoločné návštevy kultúrnych podujatí mimo Centra sociálnej starostlivosti Podhorie, n. o.
Subjekty podieľajúce sa na projekte:
Obce: Krásna Ves, Timoradza, Čierna Lehota, Šípkov, Slatina nad Bebravou, Slatinka nad Bebravou, Prusy, Trebichava, Podlužany, Dubnička a Občianske združenie Podhorie.
Vlastnícke a užívateľské vzťahy:

Objekt Centra sociálnej starostlivosti Podhorie v obci Krásna Ves č. 95 bol rekonštruovaný z pôvodnej stavby požiarnej zbrojnice, ktorá je evidovaná v katastri nehnuteľností (register C)  vo vlastníctve obce Krásna Ves.
V súčasnosti má prevádzkovateľ, Centrum sociálnej starostlivosti Podhorie, n.o. uzatvorenú nájomnú  zmluvu s obcou Krásna Ves na dobu určitú v trvaní 2 rokov.
V roku 2025 boli v zariadení poskytované sociálne služby podľa § 35 zákona 448/2008 Z.z. – Zariadenie pre seniorov a podľa § 39 zákona 448/2008 Z.z. – Špecializované zariadenie. 

Orgány neziskovej organizácie:

1. správna rada

Predseda správnej rady: Jozef Hruška, členovia:  Ing. Veronika Malová, Mgr. Jana Fodreková, Tomáš Škultéty, Lukáš Pavlis, Ivana Pajtinková, Mgr. Gabriela Hollá, Alena Bučková, Ing. Igor Súkeník, Ing. Emil Jarabý, Jaroslav Hanko
2. riaditeľ – Mgr. Martina Pavlisová
3. dozorná rada 
Predseda dozornej rady: Bc. Alena Vranková, členovia: Mgr. Jozef Machala, Eduard Hollý
V roku 2025 zasadala Správna rada Centra sociálnej starostlivosti Podhorie, n. o., štyrikrát, a to v nasledovných termínoch:
15. 5. 2025
Hlavným bodom rokovania bola informácia o projekte „Nový lepší život“, ktorý bol neúspešný a prerokovanie stanoviska k pozemkom. Správna rada Centra sociálnej starostlivosti Podhorie, n. o., súhlasila s predčasným odkúpením pozemkov obcou v katastrálnom území Krásna Ves, vedených na LV č. 1368, parc. č. 313/2, 323/2, 324/1, 325/1, 325/2 a 326/3, v zmysle článku IV ods. 5 kúpnej zmluvy uzatvorenej podľa § 588 a nasl. Občianskeho zákonníka zo dňa 5. 6. 2024.

3. 7. 2025
Programom rokovania bola voľba členov dozornej rady, schválenie ročnej účtovnej závierky za rok 2024, prerokovanie správy audítora, výročnej správy za rok 2024 a správy o overení súladu, ako aj schválenie úpravy rozpočtu neziskovej organizácie na rok 2025.

25. 8. 2025
Správna rada Centra sociálnej starostlivosti Podhorie, n. o., sa zaoberala voľbou predsedu dozornej rady a schválila navýšenie úhrad klientov s účinnosťou od 1. 9. 2025 o sumu 80 € (zo 700 € na 780 € pre zariadenie pre seniorov a zo 600 € na 680 € pre špecializované zariadenie).

13. 11. 2025
Programom rokovania bolo schválenie úpravy rozpočtu neziskovej organizácie na rok 2025, schválenie rozpočtu neziskovej organizácie na rok 2026 a informácia zo stretnutia členov Správnej rady Centra sociálnej starostlivosti Podhorie, n. o., so zástupcami obce Krásna Ves.

Charakteristika zariadenia sociálnych služieb:
Centrum sociálnej starostlivosti Podhorie n.o. poskytuje tieto služby:

· Druh sociálnej služby 
Zariadenie pre seniorov – v zmysle § 35 zákona 448/2008 o sociálnych službách – 22 prijímateľov sociálnych služieb.

Cieľová skupina: fyzické osoby, ktoré dovŕšili dôchodkový vek a sú odkázané na pomoc inej fyzickej osoby a ich stupeň odkázanosti je najmenej IV. podľa prílohy č. 3, alebo fyzické osoby, ktoré dovŕšili dôchodkový vek a poskytovanie sociálnej služby potrebujú z iných vážnych dôvodov.
Kvantitatívne ukazovatele:
Zariadenie pre seniorov : 
Počet prijímateľov sociálnych služieb k 31.12.2024 .....................    21
Počet prijatých prijímateľov sociálnych služieb v roku 2025 .......    10      
Počet zomrelých prijímateľov sociálnych služieb .........................     8 
Počet odídených prijímateľov sociálnych služieb .........................     1 
Počet prijímateľov sociálnych služieb k 31.12.2025 .....................   22
Špecializované zariadenie - v zmysle § 39 zákona 448/2008 o sociálnych službách – 6 prijímateľov sociálnych služieb.

Cieľová skupina: fyzické osoby, ktoré dovŕšili dôchodkový vek a sú odkázané na pomoc inej fyzickej osoby a ich stupeň odkázanosti je najmenej V. podľa prílohy č. 3 a majú zdravotné postihnutie, ktorým je Parkinsonova choroba, Alzheimerova choroba a demencia rôzneho typu etiológie.
Kvantitatívne ukazovatele:
Špecializované zariadenie : 
Počet prijímateľov sociálnych služieb k 31.12.2024 .....................  6
Počet prijatých prijímateľov sociálnych služieb v roku 2025 .......  0   
Počet zomrelých prijímateľov sociálnych služieb .........................  0
Počet odídených prijímateľov sociálnych služieb .........................  0
Počet prijímateľov sociálnych služieb k 31.12.2025 ....................   6
· Forma poskytovania:  

Sociálne služby v zariadení pre seniorov a špecializovanom zariadení sa poskytujú pobytovou celoročnou formou. Súčasťou starostlivosti je aj pracovná terapia zameraná na udržanie a rozvoj schopností prijímateľov sociálnych služieb, realizovaná pod odborným vedením sociálneho pracovníka. Obsah aktivít vychádza z individuálnych potrieb a záujmov prijímateľov. 
Obslužné činnosti:
Spoločné odborné činnosti pre ZPS a ŠZ:

-Ubytovanie – je poskytovanie bývania v obytnej miestnosti. Ubytovanie sa poskytuje v štvorlôžkovej (1) v trojlôžkovej (1), dvojlôžkovej (10) a jednolôžkovej (1) izbe so samostatnou kúpeľňou a WC.
Izby sú vybavené polohovateľnými posteľami, nočnými stolíkmi, stoličkami, konferenčnými stolíkmi a skriňami. Zariadenie izieb je prispôsobené zdravotnému stavu prijímateľa. 

Stravovanie sa poskytuje 5x denne (raňajky, desiata, obed, olovrant, večera). V prípade diabetickej stravy je možnosť II. večere. Stravovanie je zabezpečené v priestoroch Centra sociálnej starostlivosti Podhorie, n.o.. Strava je pripravovaná podľa aktuálneho zdravotného stavu prijímateľa, poskytovaná pod dohľadom zdravotnej sestry a za pomoci personálu. V prípade, ak si zdravotný stav prijímateľa vyžaduje donášku na izbu, strava je podávaná tam. Strava je pripravovaná v Podniku služieb Krásna Ves s.r.o a dovážaná do zariadenia. 

Upratovanie, pranie, žehlenie a údržba bielizne a šatstva – bežné a celkové upratovanie zabezpečujú zamestnanci Centra sociálnej starostlivosti Podhorie, n.o. – upratovačky a opatrovateľky – podľa presne stanoveného programu a podľa potreby. Pranie a žehlenie sa zabezpečuje vo vlastnej  práčovni a žehliarni. Osobné šatstvo prijímateľov sa perie denne a denne je odovzdávané prijímateľom sociálnych služieb.
Ďalšie činnosti:

Spoločné ďalšie činnosti pre ZPS a ŠZ:
· Poskytovanie osobného vybavenia – poskytuje sa fyzickej osobe, ktorej sa poskytuje celoročná pobytová sociálna služba, ak táto fyzická osoba si osobné vybavenie nemôže zabezpečiť sama

· Utváranie podmienok na úschovu cenných vecí – pri príchode prijímateľa do zariadenia alebo počas pobytu, má prijímateľ právo požiadať o úschovu cenných vecí do trezoru zariadenia. 

· Zabezpečenie záujmovej činnosti – je zameraná na rozvoj schopností a zručností prijímateľa sociálnej služby.

· Záujmová činnosť: našou úlohou je aktivizovať prijímateľa sociálnej služby podľa jeho schopností a možností. Našou snahou je vyberať vhodné kultúrne, záujmové a iné aktivity podľa ich potrieb a záujmov. 

Poslanie zariadenia sociálnej starostlivosti:

Poslaním   CSS Podhorie, n.o. je poskytovať dôstojné podmienky pre život osobám, ktoré nemôžu zotrvať vo svojom prirodzenom prostredí z dôvodu zníženej sebestačnosti alebo nepriaznivého zdravotného stavu .

Cieľ zariadenia sociálnej starostlivosti:

CSS Podhorie, n.o. sa snaží vo svojom Zariadení pre seniorov a Špecializovanom zariadení o aplikáciu moderných opatrovateľských metód spolu s individuálnym prístupom k seniorom a osobám so zdravotným postihnutím poskytnutím sociálnej istoty a zodpovedajúcej starostlivosti. Okrem zákonom stanovených činností sa organizácia zameriava na rozvoj klienta, podporu jeho samostatnosti a začlenenie do spoločenského života. 
K základným princípom starostlivosti o klientov patria:

· Individuálny prístup a úcta: Rešpektovanie jedinečnosti klienta, jeho dôstojnosti, potrieb a názorov – vypracovávanie individuálnych plánov prijímateľov sociálnych služieb vzhľadom na ich jedinečnosť a rôznorodosť
· Akceptácia a prijatie: Schopnosť prijať klienta takého, aký je, vrátane jeho prežívania, bez predsudkov.

· Empatia a porozumenie: Vnímanie situácie klienta a prežívanie s ním, avšak pri zachovaní vlastných hraníc.

· Aktívne počúvanie a komunikácia: Venovanie plnej pozornosti klientovi a porozumenie jeho problémom.

· Budovanie dôvery: Vytváranie bezpečného vzťahu medzi pracovníkom a klientom.

· Podpora samostatnosti a svojpomoci: Vedenie klienta k tomu, aby bol schopný riešiť svoje problémy, nie len preberanie zodpovednosti za ne.

· Komplexnosť: Riešenie potrieb klienta z rôznych hľadísk (fyzické, psychické, sociálne).

· Lojalita a proklientský prístup: Snaha o spokojnosť klienta a ochota pomôcť 
· Maximálne súkromie
· Udržiavanie kontaktu s rodinou klienta
Zamestnanci Centra sociálnej starostlivosti Podhorie, n. o.

K 31. 12. 2025 zamestnávalo Centrum sociálnej starostlivosti Podhorie, n. o., celkovo 18 zamestnancov v trvalom pracovnom pomere, z toho jedna zamestnankyňa bola na rodičovskej dovolenke. Všetci zamestnanci organizácie sú ženy.

V priebehu roka boli prijaté 2 nové zamestnankyne (zdravotná sestra a ekonómka), a to ako náhrada za zamestnancov, ktorým skončil pracovný pomer.

Pri napĺňaní personálnej politiky zariadenia sociálnych služieb kladieme dôraz najmä na osobnostné a kvalifikačné predpoklady zamestnancov pre prácu so sociálne odkázanými klientmi so špecifickými potrebami a kognitívnym obmedzením.
Vzhľadom na zmenu vedenia zariadenia na konci roka 2024 bol rok 2025 obdobím postupnej adaptácie nového riadenia a zjednocovania pracovných postupov. Dôraz bol kladený na stabilitu pracovného kolektívu, zodpovedný výkon práce a zachovanie kontinuity poskytovaných sociálnych služieb. 
Informačné stratégie zariadenia
Nezisková organizácia informuje verejnosť o svojej činnosti prostredníctvom webovej stránky www.csspodhorie.sk a sociálnych sietí.
Centrum sociálnej starostlivosti Podhorie n.o. je otvorené pre spoluprácu s obcami, s inými poskytovateľmi sociálnych služieb a širokou verejnosťou. 

Ciele zariadenia na ďalšie obdobie
V ďalšom období plánuje organizácia realizovať kroky smerujúce k modernizácii a skvalitneniu materiálno – technického vybavenia. Prioritou bude obnova interiéru, doplnenie a výmena nábytku a postupná rekonštrukcia kúpeľňových priestorov, čím chceme zvýšiť kvalitu bývania a celkovú spokojnosť klientov. Vzhľadom na technický stav súčasného vozového parku je jedným z kľúčových cieľov obstaranie služobného motorového vozidla, ktoré je nevyhnutné pre zabezpečenie bezpečnej, spoľahlivej a efektívnej prevádzky zariadenia.
Z pohľadu dlhodobého výhľadu a skvalitnenia činnosti na ďalšie obdobie je organizácia pripravená reagovať na potreby regiónu pri poskytovaní sociálnych služieb, ochotné spolupracovať s inými organizáciami a verejnosťou a odhodlané urobiť maximum pre odkázaných a starých ľudí. 

Organizácia si uvedomuje význam postupného rozvoja kvality poskytovaných služieb a vytváranie stabilného a bezpečného prostredia pre prijímateľov sociálnych služieb.

2. Ročná účtovná závierka, 

zhodnotenie základných údajov v nej obsiahnutých 

Ročná účtovná závierka neziskovej organizácie za rok 2025 bola zostavená zamestnancami organizácie a overená audítorom v mesiaci jún 2026. Následne bude predložená Dozornej rade a Správnej rade v mesiaci jún 2026.

Podobne ako v roku 2024, aj v roku 2025 nezisková organizácia dosahovala príjmy výlučne z platieb klientov za poskytované služby, z dotácie Ministerstva práce, sociálnych vecí a rodiny SR na financovanie miezd a odvodov, z príspevkov Trenčianskeho samosprávneho kraja, z darov a z podielu zaplatenej dane. V roku 2025 neboli vykonávané žiadne podnikateľské aktivity.

Ročná účtovná závierka za rok 2025 pozostáva zo Súvahy (Úč NUJ 1-01), Výkazu ziskov a strát (Úč NUJ 2-01) a Poznámok (Úč NUJ 3-01).

Na základe výsledku hospodárenia a v súlade s § 19 ods. 2 písm. c) zákona č. 213/1997 Z. z. o neziskových organizáciách rozhoduje Správna rada o použití prebytku hospodárenia a úhrade straty vrátane určenia spôsobu ich vysporiadania, a to najneskôr do skončenia nasledujúceho účtovného obdobia.

3. Výrok audítora k ročnej účtovnej závierke
Nezávislý audítor, Ing. Sylvia Augustínová vykonala dňa 24.6.2026 overenie ročnej účtovnej závierky a finančného hospodárenia za rok 2025.
Výrok audítora k ročnej účtovnej závierke tvorí prílohu č. 2 Výročnej správy.

4. Prehľad o peňažných príjmoch a výdavkoch

	Stav účtov k 1.1.2025
	 

	Pokladňa
	3 215,30 €

	Bežný účet  0666762001 
	23 582,14 €

	Dotačný účet TSK 0666767005 
	530,55 €

	Sociálny fond 0666760006 
	758,40 €

	Dotačný účet MPSVaR SR 0666768008 
	46,37 €

	Fond opráv  9
	1 247,68 €

	"Pohrebné"  4
	4 341,45 €

	Spolu k 1.1.2025:
	33 721,89 €


	Stav účtov k 31.12.2025
	 

	Pokladňa
	5 310,29 €

	Bežný účet  0666762001 
	39 118,92 €

	Dotačný účet TSK 0666767005 
	0,00 €

	Sociálny fond 0666760006 
	1 458,50 €

	Dotačný účet MPSVaR SR 0666768008 
	-6,90 €

	Fond opráv  9
	4 125,25 €

	"Pohrebné"  4
	4 341,45 €

	Spolu k 31.12.2025:
	54 347,51 €


V roku 2025 boli dosiahnuté peňažné výnosy a náklady tak, ako sú uvedené v tabuľke :
	Výnosy finančných prostriedkov
	 

	Za služby-mesačné poplatky Špecializované zariadenie
	44 378,44 €

	Za služby-mesačné poplatky Zariadenie pre seniorov
	184 570,42 €

	Príspevky z podielu zaplatenej dane
	1 073,63 €

	Dotácia na prevádzku z MPSVaR SR pre Špecializované zariadenie
	63 342,00 €

	Dotácia na prevádzku z MPSVaR SR pre Zariadenie pre seniorov
	212 058,00 €

	Dotácia na prevádzku z TSK pre Špecializované zariadenie
	37 167,63 €

	Dotácia na prevádzku – Mesto Bánovce nad Bebravou
	0,00 €

	Dotácia na prevádzku – Obec Krásna Ves
	0,00 €

	Dotácia na prevádzku – Obec Slatina nad Bebravou
	0,00 €

	Dotácia – stabilizačný príspevok z MPSVaR SR
	13 200,00 €

	Úroky z účtov v bankách
	0,00 €

	Dary – prijaté príspevky od fyzických osôb
	5 089,42 €

	Dary – prijaté príspevky od právnických osôb
	0,00 €

	Predaj pozemku (projekt "Nový lepší život")
	64 741,00 €

	Výnosy spolu za rok 2025:
	625 620,54 €


	Náklady finančných prostriedkov
	 

	Spotreba materiálu     
	10 378,27 €

	Spotreba energie (plyn + elektrina + voda)
	16 413,29 €

	Opravy a udržiavanie
	2 759,52 €

	Ostatné služby
	143 951,18 €

	Mzdové náklady
	248 247,21 €

	Zákonné sociálne a zdravotné poistenie
	86 870,49 €

	Zákonné sociálne náklady
	23 206,11 €

	Daň z nehnuteľnosti
	206,95 €

	Ostatné dane a poplatky
	258,00 €

	Ostatné pokuty a penále 
	6,00 €

	Úroky
	2 857,87 €

	Manká a škody (zmarená investícia)
	13 910,01 €

	Iné ostatné náklady
	1 157,35 €

	Odpisy
	1 170,77 €

	Tvorba fondov
	2 962,32 €

	Pozemok - vyradenie
	64 741,00 €

	Náklady spolu za rok 2025:
	619 096,34 €


5. Prehľad rozsahu výnosov v členení podľa zdrojov

Centrum sociálnej starostlivosti Podhorie, n. o., Krásna Ves v roku 2025 dosahovalo príjmy z hlavnej činnosti, ktorou bolo poskytovanie sociálnej starostlivosti klientom. Ďalej to boli príspevky z MPSVaR SR na Špecializované zariadenie, finančný príspevok poskytnutý  z MPSVaR SR na Zariadenie pre seniorov, finančný príspevok na prevádzku Špecializovaného zariadenia z Trenčianskeho samosprávneho kraja,  príjmy z darov a z podielu zaplatených daní.
6. Návrh na vysporiadanie prebytku hospodárenia
Na základe výsledkov a v súlade s § 19 ods. 2 písm. c) zákona č. 213/1997 Z. z. o neziskových organizáciách Správna rada rozhoduje o použití prebytku a úhrade strát vrátane určenia spôsobu ich vysporiadania najneskôr do skončenia nasledujúceho účtovného obdobia.
Zisk z hospodárenia vo výške 6 524,22€ dosiahnutý optimalizáciou nákladov a zavedením úsporných opatrení, navrhujeme Správnej rade vysporiadať jeho prevedením na vysporiadanie strát minulých rokov. 
7. Stav a pohyb majetku a záväzkov neziskovej organizácie
Centrum sociálnej starostlivosti Podhorie, n. o., Krásna Ves poskytovala služby vyplývajúce z účelu založenia v prenajatej budove. Dlhodobým majetkom neziskovej organizácie je zariadenie, nábytok, hydraulický výťah, čistiareň odpadových vôd a bezbariérový vchod.
8. Ekonomicky oprávnené náklady na jedného prijímateľa sociálnej služby podľa druhu poskytovanej sociálnej služby

Ekonomicky oprávnené náklady vypočítané za rok 2025 na sociálnu službu Špecializované zariadenie predstavovali    1674,82€.
Ekonomicky oprávnené náklady vypočítané za rok 2025 na sociálnu službu Zariadenie pre seniorov predstavovali     1529,19€.
9. Zmeny a nové zloženie orgánov neziskovej organizácie, 
ku ktorým došlo v priebehu roka
V priebehu roka 2025 došlo k zmenám v zložení orgánov neziskovej organizácie. 
3.7.2025 boli zvolení noví členovia dozornej rady: Bc. Alena Vranková, Mgr. Jozef Machala, Eduard Hollý. 

V Krásnej Vsi dňa 31.5.2026
                                                                          Mgr. Martina Pavlisová
                                                                          riaditeľka Centra soc. starostlivosti Podhorie, n. o.

